CELEX: 62021TN0182
Language: el
Date: 2021-04-07 00:00:00
Title: Υπόθεση T-182/21: Προσφυγή της 7ης Απριλίου 2021 — PKK κατά Συμβουλίου

7.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/50
            
         
      Προσφυγή της 7ης Απριλίου 2021 — PKK κατά Συμβουλίου
      (Υπόθεση T-182/21)
      (2021/C 217/66)
      Γλώσσα διαδικασίας: η αγγλική
      
         Διάδικοι
      
      
         Προσφεύγον: Kurdistan Workers’ Party [Εργατικό Κόμμα του Κουρδιστάν] (PKK) (εκπρόσωποι: A. van Eik και T. Buruma, δικηγόροι)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  να ακυρώσει την απόφαση (ΚΕΠΠΑ) 2021/142 του Συμβουλίου και τον εκτελεστικό κανονισμό 2021/138 του Συμβουλίου στο μέτρο που αφορούν το PKK (γνωστό επίσης με τις ονομασίες KADEK και KONGRA-GEL)
               
            
                  —
               
               
                  να καταδικάσει το καθού στα δικαστικά έξοδα, προσαυξημένα με τόκους, οι οποίοι θα προσδιορισθούν ειδικότερα σε μεταγενέστερο στάδιο της ένδικης διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, το προσφεύγον προβάλλει επτά λόγους.
      
                  1.
               
               
                  Με τον πρώτο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου (1) και ο εκτελεστικός κανονισμός 2021/138 του Συμβουλίου (2) στερούνται κύρους στο μέτρο που αφορούν το προσφεύγον, δεδομένου ότι παραβιάζουν την αρχή της ασφάλειας δικαίου και/ή συνιστούν παράβαση του άρθρου 1, παράγραφος 2, της κοινής θέσης 2001/931/ΚΕΠΠΑ του Συμβουλίου (3) και/ή του άρθρου 2, παράγραφος 3, του κανονισμού 2580/2001 του Συμβουλίου (4). Το προσφεύγον υποστηρίζει ότι το Συμβούλιο παρέλειψε να προσδιορίσει εννοιολογικά το PKK κατά τρόπο σαφή και ακριβή.
               
            
                  2.
               
               
                  Με τον δεύτερο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου και ο εκτελεστικός κανονισμός 2021/138 του Συμβουλίου στερούνται κύρους στο μέτρο που αφορούν το προσφεύγον, δεδομένου ότι αυτό δεν μπορεί να χαρακτηρισθεί ως ομάδα ή οντότητα η οποία ενέχεται σε τρομοκρατικές πράξεις κατά την έννοια του άρθρου 1, παράγραφος 3, της κοινής θέσης 2001/931/ΚΕΠΠΑ του Συμβουλίου.
               
            
                  3.
               
               
                  Με τον τρίτο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου και ο εκτελεστικός κανονισμός 2021/138 του Συμβουλίου στερούνται κύρους στο μέτρο που αφορούν το προσφεύγον, διότι δεν έχει ληφθεί απόφαση αρμόδιας αρχής κατά την έννοια του άρθρου 1, παράγραφος 4, της κοινής θέσης 2001/931/ΚΕΠΠΑ του Συμβουλίου.
               
            
                  4.
               
               
                  Με τον τέταρτο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου και ο εκτελεστικός κανονισμός 2021/138 του Συμβουλίου στερούνται κύρους στο μέτρο που αφορούν το προσφεύγον, δεδομένου ότι το Συμβούλιο δεν προέβη σε προσήκουσα επανεξέταση όπως απαιτείται από το άρθρο 1, παράγραφος 6, της κοινής θέσης 2001/931/ΚΕΠΠΑ του Συμβουλίου.
               
            
                  5.
               
               
                  Με τον πέμπτο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου και ο εκτελεστικός κανονισμός 2021/138 του Συμβουλίου στερούνται κύρους στο μέτρο που αφορούν το προσφεύγον, δεδομένου ότι η απόφαση και ο εκτελεστικός κανονισμός δεν πληρούν τις απαιτήσεις περί αναλογικότητας και επικουρικότητας.
               
            
                  6.
               
               
                  Με τον έκτο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου και ο εκτελεστικός κανονισμός 2021/138 του Συμβουλίου στερούνται κύρους στο μέτρο που αφορούν το προσφεύγον, δεδομένου ότι δεν τηρήθηκε η υποχρέωση αιτιολογήσεως σύμφωνα με το άρθρο 296 της Συνθήκης για τη Λειτουργία της Ευρωπαϊκής Ένωσης.
               
            
                  7.
               
               
                  Με τον έβδομο λόγο προβάλλεται ότι η απόφαση (ΚΕΠΠΑ) 2021/142 του Συμβουλίου και ο εκτελεστικός κανονισμός 2021/138 του Συμβουλίου στερούνται κύρους στο μέτρο που αφορούν το προσφεύγον, διότι συνιστούν προσβολή των δικαιωμάτων άμυνας και του δικαιώματος αποτελεσματικής δικαστικής προστασίας του προσφεύγοντος.
               
            
         (1)  Απόφαση (ΚΕΠΠΑ) 2021/142 του Συμβουλίου της 5ης Φεβρουαρίου 2021 για την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης (ΚΕΠΠΑ) 2020/1132 (ΕΕ 2021, L 43, σ. 14).
      
         (2)  Εκτελεστικός κανονισμός (ΕΕ) 2021/138 του Συμβουλίου της 5ης Φεβρουαρίου 2021 για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) 2020/1128 (ΕΕ 2021, L 43, σ. 1).
      
         (3)  Κοινή Θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ 2001, L 344, σ. 93).
      
         (4)  Κανονισμός (ΕΚ) 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (ΕΕ 2001, L 344, σ. 70).